Dunavecse Város Önkormányzatának Képviselő-testülete

323-6/2024.

JEGYZŐKÖNYV

Készült a képviselő-testület 2024. április 24-én /15,00-16,00/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Tanácskozási joggal jelen van:

Nagy Erzsébet jegyző
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor és Molnár Gyula képviselők hitelesítik. Javaslom, hogy a meghívóban szereplő napirendi pontokat tárgyalja meg a testület.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal, illetve a zárt ülés tartásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

64/2024. (IV. 24.) Kt. normatív határozata

Napirend elfogadása











H a t á r o z a t     

1.) Jelentés a lejárt határidejű határozatok végrehajtásáról, a tett          

      intézkedésekről, tájékoztató a két ülés közötti jelentősebb eseményekről

   2.) Javaslat az önkormányzat 2023. évi költségvetésének a módosítására 

   3.)  Átfogó értékelés a település gyermekvédelmi rendszerének ellátásáról,

   valamint az FKDM TKT beszámolója a 2023. évi munkájáról

              4.)  Javaslat a Polgármesteri Hivatalban igazgatási szünet elrendelésére

                          5.) Javaslat a Bursa Hungarica Felsőoktatási Önkormányzati 

                                Ösztöndíjpályázat elbírálásának szabályairól
6.) Egyéb ügyek 

a)   Döntés árajánlatkérésről a könyvtár pályázathoz (műszaki ellenőri,    közbeszerző kiválasztására)

b) Javaslat az egyes önkormányzati rendeletek hatályon kívül helyezésére
c)    Döntés árajánlatkérésről kommunális eszköz beszerzésére

          A napirendi pontok elfogadása után megkezdődött azok tárgyalása.
1./ Napirend:
      Jelentés a lejárt határidejű határozatok végrehajtásáról, a tett 

      intézkedésekről, tájékoztató a két ülés közötti jelentősebb eseményekről
      Előterjesztő: Vörös Sándor polgármester
Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Szabadszálláson vettem részt egyeztetésen, az M8-as nyomvonalával kapcsolatosan. 
-Petőfi utca felújításával kapcsolatban megtörtént a bejárás a cég részéről, az ígéret az, hogy május 2-án fognak felvonulni. 

-Kiskunmajsán voltam polgármesteri fórumon ahol a folyó pályázati rendszerekről volt szó, és az új területfejlesztési minisztériumnak az államtitkára is tartott rövid összefoglalót. Továbbá ünnepélyes keretek között írtuk alá a könyvtár felújításáról szóló támogatási okiratot. 
-A Fémi helyén lévő vállalkozás képviselője járt nálam, ősztől étrendkiegészítő gyártásával fognak foglalkozni. 
-Az Intermetál Kft. képviselőjével összehoztunk egy beszélgetést a hivatalban, aminek az eredményét olvashattátok a Facebookon vagy az önkormányzat honlapján. Ezt követően egy nyilatkozatot tett a cég, amit a lakosság felé publikáltunk is, illetve a Dunamellék e havi számában a cégnek egy ismertető anyaga is benne van. 
- A Belügyminisztérium részéről ismételten ellenőrizték a konyhát, eljutottunk az első fenntartási mérföldkőhöz. Innentől szabadabb működést lehet a konyhával kapcsolatban tenni. 
- Népviselet Napját tartottuk szombaton a főtéren nagyon jól sikerült rendezvény volt. Nagyon sokan voltak a fellépők, az esemény a művelődési házban folytatódott. 
- Az Irodalmi Kávéház és megtartásra került, nagyon jól sikerült. Mindkettő rendezvényt köszönöm a szervezőknek. 
Megkérdezem a képviselő-testület tagjaitól, hogy van-e valakinek kérdése a tájékoztatóval kapcsolatban?
A képviselő-testület tagjai részéről további kérdés nem volt.

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
     Javaslat az önkormányzat 2023. évi költségvetésének a módosítására 
     Előterjesztő: Vörös Sándor polgármester

     Előterjesztésért felelős: Ginál Róbert gazdálkodási csoportvezető

     Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a bizottság javaslatát.
Molnár Gyula képviselő, a P.Ü.V. Bizottság elnöke

A 2023. évi költségvetés 3. sz., záró módosítása tartalmazza: Alkony utca kivitelezéséhez szükséges önrész biztosítását, az intézményekben dolgozók SZÉP kártya keretének kiegészítését, valamint a működési bevételek év végi rendezéseit. Javaslom a költségvetési rendelet módosításának elfogadását. A bizottság javasolja elfogadni a rendelet tervezetet.
Vörös Sándor polgármester úr
Megkérdezem a képviselő-testület tagjaitól, hogy ki ért egyet az önkormányzat 2023. évi költségvetésének módosításáról szóló rendelet tervezet elfogadásával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 6/2023. (IV. 25.) rendeletét az önkormányzat 2023. évi költségvetéséről szóló 1/2023. (II.1.) rendelet módosítását.
(A rendelet teljes terjedelmében e jkv-höz csatolva van)
3./ Napirend:

     Átfogó értékelés a település gyermekvédelmi rendszerének ellátásáról, 

     valamint a KESZI beszámolója a 2023. évi munkájáról

     Előterjesztő: Vörös Sándor polgármester

     Előterjesztésért felelős: KESZI vezetője, dr. Tarnai Kitti hat.csop.vez.

     Tárgyalja: E.K.O.SZ. Bizottság
Vörös Sándor polgármester úr

Felkérem az Egészségügyi, Kulturális, Oktatási és Szociális Bizottság elnökét, hogy ismertesse a bizottság javaslatát.

Kovács Péter képviselő, az E.K.O.SZ. Bizottság elnöke
A bizottságunk javasolja, hogy a település gyermekvédelmi rendszerének ellátásáról szóló beszámolót a testület fogadja el.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a település gyermekvédelmi rendszerének ellátásáról szóló átfogó értékelés elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
65/2024. (IV.24.) Kt.h.

Átfogó értékelés a 

település gyermekvédelmi 

rendszerének működéséről





















H a t á r o z a t





1./ A képviselő-testület a gyermekek védelméről és a gyámügyi igazgatásról szóló többször módosított 1997. évi XXXI. törvény 96 §. (6) bekezdése alapján a település gyermekvédelmi rendszerének működéséről szóló átfogó értékelést elfogadja.

2./ A képviselő-testület felkéri dr. Tarnai Kitti hatósági osztályvezetőt, hogy az átfogó értékelést és a testület határozatát a Bács-Kiskun Megyei Kormányhivatal Gyámügyi és Igazságügyi Főosztály Szociális és Gyámügyi Osztálya részére terjessze fel.

3./ A testület ezen határozatáról értesül:

- Bács-Kiskun Megyei Kormányhivatal Gyámügyi és Igazságügyi Főosztály Szociális és Gyámügyi Osztálya Kecskemét, József A. u. 4.
- Dr. Tarnai Kitti hatósági csoportvezető
- Nagy Erzsébet jegyző Dunavecse
Kovács Péter képviselő, az E.K.O.SZ. Bizottság elnöke
A bizottság megtárgyalta a KESZI 2023. évi munkájáról szóló beszámolót és elfogadásra javasolja. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a KESZI beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

66/2024. (IV.24.) Kt.h.

KESZI 2023. évi

beszámolója












          



H a t á r o z a t







1./ Dunavecse Város Önkormányzat Képviselő-testülete úgy határoz, hogy a Kistérségi Egyesített Szociális Intézménye által készített 2023. évi munkájáról szóló beszámolóját elfogadja. 

2./ Ezen határozatról értesül:

- FKDM TKT KESZI 6090 Kunszentmiklós, Felsőszenttamás 8. 

- Nagy Erzsébet jegyző
- Dr. Tarnai Kitti hatósági csoportvezető
4./ Napirend:

     Javaslat a Polgármesteri Hivatalban igazgatási szünet elrendelésére
     Előadó: Vörös Sándor polgármester

     Előterjesztésért felelős: Nagy Erzsébet jegyző
     Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a bizottság javaslatát.

Molnár Gyula képviselő, a P.Ü.V. Bizottság elnöke

Az elmúlt évekhez hasonlóan az idei évben is szeretnének a Polgármesteri Hivatalban igazgatási szünetet elrendelni. Nyáron, július 22-26., augusztus 3. és augusztus 21-23. valamint december 7. és 14. valamint 30-31. között.
A bizottság elfogadásra javasolja a határozati javaslatot a Polgármesteri Hivatal igazgatási szünet elrendelésére.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
67/2024. (IV.24.) Kt. normatív hat.
Igazgatási szünet a Polgármesteri Hivatalban 










H a t á r o z a t

Dunavecse Város Önkormányzata Képviselő-testülete (továbbiakban: Képviselő-testület) megtárgyalta az „Igazgatási szünet a Polgármesteri Hivatalban” című előterjesztést és az alábbi határozatot hozza:

1./ A Képviselő-testület úgy határoz, hogy Dunavecse Polgármesteri Hivatalban igazgatási szünetet rendel el a 2024. évben az alábbiak szerint:

a) nyáron: 2024. július 22-26. (5 munkanap)

             2024. augusztus 3. (1 munkanap)

             2024. augusztus 21-23. (3 munkanap)

      b)   télen:    2024. december 7. és december 14. (2 munkanap)

                         2024. december 30-31. (2 munkanap)

2./ A Képviselő-testület megbízza a jegyzőt a további teendők ellátásával.

3./ Ezen határozatról értesülnek:

- Nagy Erzsébet jegyző

5./ Napirend:

     a) Javaslat a Bursa Hungarica Felsőoktatási Önkormányzati
         Ösztöndíjpályázat elbírálásának szabályairól
         Előterjesztő: Vörös Sándor polgármester 

         Előterjesztésért felelős: Nagy Erzsébet jegyző
         Tárgyalja: E.K.O.SZ. Bizottság   

Vörös Sándor polgármester úr

Felkérem az Egészségügyi, Kulturális, Oktatási és Szociális Bizottság elnökét, hogy ismertesse a bizottság javaslatát.

Kovács Péter képviselő, az E.K.O.SZ. Bizottság elnöke

Az elmúlt évek tapasztalata szerint az ösztöndíjpályázatra egyre kevesebb hallgató jelentkezik, ezért célszerű lenne a megállapításához szükséges jövedelemhatárt emelni. Erre azért is szükség van, mert az elmúlt években a minimálbér és az átlagbér jelentősen emelkedett, emiatt többen kieshetnek a jogosultsági körből. Jelenlegi szabályozás szerint az jogosult az ösztöndíjra, akinek családjában az egy főre jutó havi nettó jövedelem nem haladja meg a mindenkori öregségi nyugdíjminimum 650 % -át, és családjának vagyona nincs. Javaslat szerint a jövedelemhatárt a mindenkori garantált bérminimum kétszeresére kerülne felemelésre. A bizottság javasolja elfogadni a rendelet tervezetet. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló rendelet tervezet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 7/2024. (IV. 25.) rendeletét a „Bursa Hungarica” Felsőoktatási Önkormányzati Ösztöndíjpályázat elbírálásának szabályairól szóló 19/2017. (XI.2.) önkormányzati rendelet módosítását.
(A rendelet teljes terjedelmében e jkv-höz csatolva van)

6. a) Döntés árajánlatkérésről a könyvtár pályázathoz (műszaki ellenőri, 

                    közbeszerző kiválasztására) 

                    Előterjesztő: Vörös Sándor polgármester 

                    Előterjesztésért felelős: Ginál Róbert gazdálkodási csoportvezető
                    Tárgyalja: P.Ü.V. Bizottság   

Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a bizottság javaslatát.

Molnár Gyula képviselő, a P.Ü.V. Bizottság elnöke

A TOP Plusz „Élhető települések” című, TOP_Plusz-1.2.1-21 kódszámú pályázati felhívással kapcsolatosan a Vikár Béla Könyvtár felújítására, valamint Dunavecse közterület fejlesztésének támogatására benyújtott, TOP_PLUSZ-1.2.1-21-BK1-2023-00046 azonosítószámú pályázatunknál szükséges a közbeszerzési szolgáltatás és műszaki ellenőri szolgáltatás versenyeztetése. A szolgáltatás megrendeléséhez és a szerződéskötéshez beszerzési eljárás keretében legalább három egymástól független ajánlattevőtől származó árajánlat szükséges, amelyhez a szükséges dokumentumokat előkészítettük és az előterjesztéshez csatolva megküldünk. Az előterjesztéshez mellékelt ajánlati felhívást és ajánlati sablont szükséges elfogadni, valamint legalább három lehetséges ajánlattevőt meg kell nevezni, akik részére megküldhetjük a felhívást. A bizottság javasolja elfogadni az ajánlattételi dokumentációt és javasoljuk a gazdálkodási csoportvezető által összeállított vállalkozások részére megküldeni.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a TOP Plusz-1.2.1-21-BK1-2023-00046 azonosítószámú pályázatnál a közbeszerzési szolgáltatás versenyeztetéséről szóló ajánlattételi dokumentáció elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

68/2024. (IV.24.) Kt.h.

Ajánlattételi dokumentáció

(Közbeszerzési szolgáltatás)



        
   
H a t á r o z a t







1./ Dunavecse Város Önkormányzat Képviselő-testülete úgy határoz, hogy a TOP_Plusz-1.2.1-21 kódszámú pályázati felhívással kapcsolatosan a Vikár Béla Könyvtár felújítására, valamint Dunavecse közterület fejlesztésének támogatására benyújtott, TOP_PLUSZ-1.2.1-21-BK1-2023-00046 azonosítószámú pályázathoz a közbeszerzési szolgáltatás versenyeztetésére, az előterjesztésben szereplő ajánlattételi dokumentációt elfogadja. 
2./ A képviselő-testület felkéri 

- Ginál Róbert gazdálkodási csoportvezetőt, hogy a következő vállalkozás részére küldje ki az ajánlatkérőt:            -  Géczi - Szabó Kft. 6723 Szeged, Malom u. 16/B

                                - Weszely Tamás EV. 6900 Makó Apaffy u. 17/B

                                -  Bács-Tender Kft. 6000 Kecskemét Kisfaludy u. 8.
-Vörös Sándor polgármestert, hogy a beérkezett árajánlatokat a következő testületi ülésre terjessze be.
Határidő: 2024. május 29.

Felelős: Ginál Róbert gazdálkodási csoportvezető

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető és rajta keresztül a vállalkozások

Vörös Sándor polgármester úr
Megkérdezem a képviselő-testület tagjaitól, hogy ki ért egyet a TOP Plusz-1.2.1-21-BK1-2023-00046 azonosítószámú pályázatnál a műszaki ellenőri szolgáltatás versenyeztetéséről szóló ajánlattételi dokumentáció elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

69/2024. (IV.24.) Kt.h.

Ajánlattételi dokumentáció

(műszaki ellenőri szolgáltatás)



           
H a t á r o z a t







1./ Dunavecse Város Önkormányzat Képviselő-testülete úgy határoz, hogy a TOP_Plusz-1.2.1-21 kódszámú pályázati felhívással kapcsolatosan a Vikár Béla Könyvtár felújítására, valamint Dunavecse közterület fejlesztésének támogatására benyújtott, TOP_PLUSZ-1.2.1-21-BK1-2023-00046 azonosítószámú pályázathoz a műszaki ellenőri szolgáltatás versenyeztetésére, az előterjesztésben szereplő ajánlattételi dokumentációt elfogadja. 

2./ A képviselő-testület felkéri 

- Ginál Róbert gazdálkodási csoportvezetőt, hogy a következő vállalkozás részére küldje ki az ajánlatkérőt:   -  Liget Ház Kft. 1172 Budapest, Liget sor 30.
                       -  KIBBAU’77 MÉRNÖK Kft. 6300 Kalocsa, Dózsa György u. 27.
                       -  Meridien Point Kft. 6000 Kecskemét, Jókai u. 40.
- Vörös Sándor polgármestert, hogy a beérkezett árajánlatokat a következő testületi ülésre terjessze be.

Határidő: 2024. május 29.
Felelős: Ginál Róbert gazdálkodási csoportvezető

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető és rajta keresztül a vállalkozások

b) Javaslat az egyes önkormányzati rendeletek hatályon kívül helyezésére

Előterjesztő: Nagy Erzsébet jegyző
Előterjesztésért felelős: Nagy Erzsébet jegyző
 
Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a bizottság javaslatát.

Molnár Gyula képviselő, a P.Ü.V. Bizottság elnöke

2021. április 1. napjától kötelezően alkalmazni kell a helyi jogalkotás során a LocLex rendszert a jegyzőknek, mely a rendeletek szerkesztése során biztosítja az egységes jogalkotást. Az új rendszer az Integrált Jogalkotási Rendszer alrendszereként került bevezetésre. A jogalkotási rendszerben a technikai dereguláció biztosításában a Jat. 12.§ és 12/B.§-ok deklarálják a módosítások és hatályon kívül helyezések alakszerűségét, valamint, hogy ezen rendelkezések végrehajtottá válásukat követő napon a törvény erejénél fogva hatályukat vesztik. Az önkormányzati rendeletek között sok olyan rendelet van – elsősorban a költségvetési tárgyú rendeletek -, melyek hatályban tartására már nincs szükség, ezért a jogbiztonság szempontjából is indokolt a hatályon kívül helyezésük. Ezen kívül 1996-ban keletkezett ebtartásról szóló és a 2004-ben született szerencsejáték szervezéséről szóló rendeletek, olyan szinten elavultak és alkalmazhatatlanok, melyeket indokolt törölni. Továbbá a Nemzeti Jogszabálytár felületén Dunavecse Város Önkormányzata Képviselő-testületének több módosító rendelete is hatályban van jelenleg, melyeknek nem szabadna már hatályban lenni az automatikus technikai dereguláció értelmében, mely szerint a módosító rendelet a hatályba lépésével beépül az alaprendeletbe, a hatálybalépését követő napon pedig automatikusan – mindenfajta rendelkezés nélkül – hatályát veszti (Jat. 12.§), ezért jelen dereguláció keretében célszerű ezen módosító rendeletek hatályon kívül helyezését is elvégezni a LocLex rendszeren keresztül. A bizottság javasolja a rendelet tervezet elfogadását.

Vörös Sándor polgármester úr
Megkérdezem a képviselő-testület tagjaitól, hogy ki ért egyet az egyes önkormányzati rendeletek hatályon kívül helyezéséről?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 8/2024. (IV. 25.) rendeletét az egyes önkormányzati rendeletek hatályon kívül helyezéséről.
(A rendelet teljes terjedelmében e jkv-höz csatolva van)
c) Döntés árajánlatkérésről kommunális eszköz beszerzésére
Előterjesztő: Nagy Erzsébet jegyző
Előterjesztésért felelős: Nagy Erzsébet jegyző
Tárgyalja: P.Ü.V. Bizottság
Vörös Sándor polgármester úr
Felkérem a Pénzügyi, Ügyrendi és Városgazdálkodási Bizottság elnökét, hogy ismertesse a bizottság javaslatát.

Molnár Gyula képviselő, a P.Ü.V. Bizottság elnöke

Magyar Falu Program „Kommunális eszköz beszerzése” fejlesztések támogatására MFP/ÖTIFB/2024/KOEB kódszámon kiírt felhívással kapcsolatosan „Kommunális eszköz beszerzése” támogatási kérelmet nyújtott be, amelyet a támogató a 3928684125 iratazonosító számú támogatói okiratával jóváhagyott. A projekt gépbeszerzési 1. rész feladataival kapcsolatosan  a következők szerepelnek az ajánlattételben:

1 db AGL165 padka kasza, 1 db Seprőgép, 1 db BHM175 kardánhajtású árokásó), 1 db Husqvarna Zero turn Z454X fűnyírógép. A projekt gépbeszerzési 2. rész feladataival kapcsolatosan 1 db Husqvarna Zero turn Z454X fűnyírógép szerepel az ajánlattételben. A bizottság az 1. részben szereplő Husqvarna fűnyírógép törlésével, mivel a 2. részben is szerepel javasolja elfogadni az ajánlattételi felhívást, továbbá javasolja a gazdasági vezető által megjelölt vállalkozások részére megküldeni.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a Kommunális eszköz beszerzéséről szóló, 1. rész ajánlattételi felhívásának – Husqvarna fűnyírógép kivételével - elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

70/2024. (IV.24.) Kt.h.

Kommunális eszköz beszerzése

(Gépbeszerzés 1.)




           
H a t á r o z a t







1./ Dunavecse Város Önkormányzat Képviselő-testülete úgy határoz, hogy a MFP/ÖTIFB/2024/KOEB kódszámon kiírt felhívás kapcsán a „Kommunális eszköz beszerzése” pályázathoz, a gépbeszerzési 1. rész feladataival kapcsolatosan az előterjesztésben szereplő ajánlattételi felhívást – adminisztrációs hiba miatt a Husqvarna fűnyírógép kivételével - elfogadja.
2./ A képviselő-testület felkéri 

- Ginál Róbert gazdálkodási csoportvezetőt, hogy a következő vállalkozások részére küldje ki az ajánlatkérőt: - Bátor Agrotrade Kft. 7020 Dunaföldvár, Dankó P. u. 1.

                          - Royal Marine Kft. 6000 Kecskemét, Budaihegy Tanya 132.

                          - Y Agrogép Kft. 6045 Ladánybene Fő út 26.
                          - SZABB Kft. 6050 Lajosmizse Móra F. u. 13.
- Vörös Sándor polgármestert, hogy a beérkezett árajánlatok közül a legkedvezőbbel kösse meg a szerződést.

Felelős: Ginál Róbert gazdálkodási csoportvezető

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető és rajta keresztül a vállalkozások

Vörös Sándor polgármester úr
Megkérdezem a képviselő-testület tagjaitól, hogy ki ért egyet a Kommunális eszköz beszerzéséről szóló, 2. rész ajánlattételi dokumentáció elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

71/2024. (IV.24.) Kt.h.

Kommunális eszköz beszerzése

(Gépbeszerzés 2.)




           
H a t á r o z a t







1./ Dunavecse Város Önkormányzat Képviselő-testülete úgy határoz, hogy a MFP/ÖTIFB/2024/KOEB kódszámon kiírt felhívás kapcsán a „Kommunális eszköz beszerzése” pályázathoz, a gépbeszerzési 2. rész feladataival kapcsolatosan az előterjesztésben szereplő ajánlattételi felhívást elfogadja.

2./ A képviselő-testület felkéri 

- Ginál Róbert gazdálkodási csoportvezetőt, hogy a következő vállalkozások részére küldje ki az ajánlatkérőt: - Agroker Áruház Kft. 6000 Kecskemét Halasi út 28.

                          -  Koliteam Kft. 1163 Budapest Prohászka Ottokár u. 3.
                          -  Kaloház Kft. 3400 Mezőkövesd Szomolyai út 92.
- Vörös Sándor polgármestert, hogy a beérkezett árajánlatok közül a legkedvezőbbel kösse meg a szerződést.

Felelős: Ginál Róbert gazdálkodási csoportvezető

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető és rajta keresztül a vállalkozások

Polgármester úr tájékoztatja a képviselő-testületet és a jelenlévőket, hogy a következő testületi ülés 2024. május 29-én lesz.
Nyílt ülés keretében több napirend nem volt, ezért Polgármester úr a nyílt ülést 16,00 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….




          ………………………….

